Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 1144/11/8807	Michalovce, 15.2.2012
EEČ : 2-66-13-2012

U Z N E S E N I E

Trestná vec:	obvinený XXXXX 
Trestný čin:	trestný čin ublíženia na zdraví podľa § 221 ods. 1 Tr. zákona účinného do 31.12.2005 a trestný čin výtržníctva podľa § 202 ods. 1 Tr. zákona účinného do 31.12.2005

Rozhodol: 	prokurátor Okresnej prokuratúry Michalovce
Rozhodnutie:
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
Dňa 29.08.2000 v čase okolo 01.00 h. pred miestnym pohostinstvom na ul. Močarianskej v Michalovciach fyzicky napadol pošk. XXXXX a to takým spôsobom, že ho opakovane päsťami rúk udrel do oblasti hlavy, pričom mu spôsobil zranenia, a to tržnú ranu pravej nadočnicovej oblasti, okuliarovitý hematóm vpravo, zlomeninu zubov 1 a 2 vľavo hore a pomliaždenie tváre, ktoré si vyžiadali dobu práceneschopnosti do 14.09.2000.
Právna veta:
lebo je trestné stíhanie neprípustné podľa § 9 odsek 1 písmeno a
Odôvodnenie:
Uznesením vyšetrovateľa PZ, Okresného úradu vyšetrovania PZ Michalovce ČVS: OUV-255/10-2001 zo dňa 07.03.2001 bolo začaté trestné stíhanie a súčasne vznesené obvinenie ml. XXXXX za trestný čin ublíženia na zdraví podľa § 221 ods. 1 Tr. zák. účinného do 31.12.2005 a trestný čin výtržníctva podľa § 202 ods. 1 Tr. zák. účinného do 31.12.2005.
Trestnej činnosti sa mal obvinený dopustiť tak, ako je to uvedené vo výrokovej časti tohoto uznesenia. 
Trestné stíhanie obvineného bolo dňa 07.05.2001 prerušené podľa § 173 ods. 1 písm. a) Tr. por. účinného do 31.12.2005 pre neprítomnosť sv. - pošk. XXXXX. 
Vo vyšetrovacom spise sa nachádza mnžostvo úradných záznamov, z ktorých vyplýva, že sv. - pošk. XXXXX sa dlhšiu dobu zdržiaval mimo územia Slovenskej republiky, konrétne v Spojených štátoch amerických. 
Uvedená skutočnosť vyplýva aj z výpovedi otca poškodeného sv. XXXXX. 
V trestnom stíhaní policjaný orgán PZ pokračoval, a to vydaním uznesenia tej istej spisovej značky zo dňa 20.12.2011. 
Dňa 25.01.2012 vyšetrovateľ PZ na tunajšiu prokuratúru v Michalovciach predložil návrh na zastavenie trestného stíhania podľa § 215 ods. 1 písm. d) Tr. poriadku s poukazom na § 9 ods. 1 písm. a) Tr. poriadku. 
V zmysle § 221 ods. 1 Tr. zákona účinného do 31.12.2005 sa trestného činu ublíženia na zdraví dopustí ten, kto inému úmyselne ublíži na zdraví, potresce sa odňatím slobody až na dva roky alebo peňažným trestom.
V zmysle § 202 ods. 1 Tr. zákona účinného do 31.12.2005 sa trestného činu výtržníctva dopustí ten, kto sa verejne alebo na mieste verejnosti prístupnom hrubej neslušnosti alebo výtržnosti najmä tým, že napadne iného, hanobí historickú alebo kultúrnu pamiatku, hrob alebo iné pietne miesto alebo hrubým spôsobom ruší zhromaždenie alebo obrad občanov, potresce sa odňatím slobody až na dva roky alebo peňažným trestom.
V zmysle ustanovenia § 16 ods. 1 Tr. zákona účinného do 31.12.2005 sa trestnosť činu sa posudzuje podľa zákona účinného v čase, keď bol čin spáchaný; podľa neskoršieho zákona sa posudzuje len vtedy, ak je to pre páchateľa priaznivejšie.
V zmysle § 437 ods. 4 Tr. zákona účinného od 01. januára 2006 ak došlo k premlčaniu trestného stíhania pred účinnosťou Trestného zákona účinného od 01. januára 2006 podľa doterajších predpisov, ustanovenia o premlčaní trestného stíhania sa podľa Trestného zákona č. 300/2005 Z.z. nepoužijú. 
V súlade s novelou č. 339/2000 Z.z. Trestného zákona účinného do 31.12.2005  podľa § 67 ods. 1 písm. d) Tr. zákona účinného do 31.12.2005 trestnosť činu zaniká uplynutím premlčacej doby, ktorá je tri roky pri ostatných trestných činoch.
Keďže trestnosť činu je nutné posudzovať podľa zákona účinného v čase, keď bol čin spáchaný, v čase spáchania trestného činu platila novela Trestného zákona č. 140/1961 Zb. v znení neskorších predpisov a doplnkov č. 339/2000 Z.z. v zmysle, ktorej premlčacia doba bola stanovená na tri roky. 
V zmysle § 67 ods. 3 písm. a) Tr. zákona účinného do 31.12.2005 premlčanie sa prerušuje vznesením obvinenia pre trestný čin ktorého ide, ako aj po ňom nasledujúcimi úkonmi policajného orgánu smrujúcimi k trestnému stíhaniu páchateľa. 	
Posledným takýmto úkonom policajného orgánu bolo vydanie uznesenia o prerušení trestného stíhania zo dňa 07. mája 2001, teda trojročná premlčacia doba uplynula dňa 07. mája 2004.
Prokurátor v zmysle § 215 ods. 1 písm. d) Tr. por. v spojení s § 9 ods. 1 písm. a) Tr. por. zastaví trestné stíhanie, ak je trestné stíhanie neprípustné, ak je trestné stíhanie premlčané.
Vzhľadom na tieto skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Jozef
prokurátor